James Bond: Muž so zlatou zbraňou

***James Bond: Muž so zlatou zbraňou*** alebo ***Muž so zlatou zbraňou*** () je britský špionážno-akčno-dobrodružný triler z roku 1974, ktorý režíroval Guy Hamilton. Ide o v poradí deviatu oficiálnu bondovku v ktorej hlavnú úlohu agenta 007 hrá Roger Moore po druhýkrát. Kniha *The Man with the Golden Gun* je trinásta bondovka od Iana Fleminga, bola vydaná v roku 1965.

## Dej
Do ústredia MI6 doručili zlatý náboj s nápisom 007. Iba jediný muž nachádzal potešenie v zlatých guľkách a to najobávanejší vrah Scaramanga (Christopher Lee). Bond (Roger Moore) zastavil pátranie po nezvestnom bádateľovi v oblasti slnečnej energie Gibsonovi a vydal sa za Scaramangom, aby ho dostal skôr ako, on dostane jeho. Jedno vodidlo mu poskytla guľka v pupku brušnej tanečnice a dalšie Scaramangova priateľka Andrea (Maud Adams). Bond si však rýchlo uvedomil, že zlosynovi nejde oňho. Viac ho totiž zaujímal prístroj Solex Agitátor, ktorý dokázal premeniť slnečné lúče na smrtiacu zbraň. Preň bol Scaramanga ochotný zabiť každého, kto by ho chcel zastaviť. Pri dobrodružnej misii sa Bond spolčil aj s agentkou Goodnight (Britt Ekland).

## Fakty a zaujímavosti
* Natáčalo sa v Hongkongu, Macau, Thajsku a v Pinewood Studios v Londýne.
* Film sa začal nakrúcať 15. apríla 1974.
* Zo série filmov o tajnom agentovi 007 ide o ten, v ktorom zomrelo najmenej postáv.

## Postavy
* **Francisco Scaramanga**: tento vrah sa pýšil tým, že na zabitie potrebuje vždy iba jeden náboj. Neexistovala nijaká jeho fotografia a všetko, čo o jeho vzhľade MI6 vedela, bolo to, že má tri prsné bradavky ako znamenie nezraniteľnosti. Elegantný osamelý vlk, sčasti podobný Bondovi, ale s rysmi nemilosrdnej krutosti. Bonda obdivoval a vo svojom ostrovnom sídle mal dokonca jeho figurínu. Bond týmto mužom a jeho metódami opovrhoval.
* **Mary Goodnight**: agentka MI6, ktorá Bonda miestami dostala i do šlamastík.
* **Andrea Anders**: Scaramangovú priateľku Andreu už prestali baviť jeho zvrhlé hry a bola to ona, kto poslal guľku do MI6 a nasadila tak naňho Bonda. Za to, že sa postavila proti svojmu milencovi, však neskôr zaplatila svojim životom.
* **šerif J. W. Pepper**: policajný šéf trávil so svojou ženou Maybelle dovolenku v Bangkoku, kde sa zaplietol do prenasledovania Scaranagu. Už predtým počas akcie v *[[Žiť a nechať zomrieť]]* pripravil Bondovi nejedno prekvapenie.
* **Hai Fat**: tento hongkonský magnát využil Scaramangu na zabitie vedca Gibsona aby sa zmocnil Solexu Agitátora.
* **Nick Nack**: Scaramangov maličký sliedič Bondovi znepríjemňoval a znepokojoval život až do konca akcie.
* **Chula**: šéf bojových umení v Hai Fatovej škole kungfu sa postavil proti agentovi 007, ktorý ho o niečo menej prepracovanou technikou porazil.

## Galéria

Súbor:Golden Gun - International Spy Museum (14592496766).jpg|Scaramangova rozoberacia zlatá zbraň.
Súbor:James Bond Island.JPG|Podoba Scaramangovho ostrova v Khao Phing Kan.
Súbor:Petersen Automotive Museum (52194849504).jpg|Ukážka auta používaného vo filme.
Súbor:Seawise University wreck.jpg|Časť deja sa odohrávala aj pri vraku lode Seawise University v Hongkongu. Vo filme tam mala MI6 tajnú základňu.


## Referencie

## Iné projekty

## Externé odkazy
* ''James Bond: Muž so zlatou zbraňou'' na oficiálnej stránke 
* 
* 
* 
* 
* ''James Bond: Muž so zlatou zbraňou'' v MGM 
* ''James Bond: Muž so zlatou zbraňou'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1974
Kategória:Britské filmy